Bahadır Yangibaev

Baxadir Yangibaevich Yangibaev (1960-jıl Qaraqalpaqstan Respublikası Beruniy rayonında tuwılǵan) — Qaraqalpaqstan Respublikası Ministrler Keńesi baslıǵı (2006-2017).

 Ómiri 
 Bilimlendiriwi 
Maǵlıwmatı joqarı. Tashkent avtomobil jollar institutın, Tashkent mámleketlik ekonomika universitetin tamamlaǵan. Qánigeligi injener-qurıwshı, ekonomist.

 Miynet iskerligi 
2006-jıldan 2017-jılǵa shekem Qaraqalpaqstan Respublikası Ministrler keńesi baslıǵı.
Jumıs iskerligin Beruniy jol ońlaw hám qurılıs basqarması ustasınan baslaǵan. 1982—1993-jıllarda jaslar hám partiya komitetlerinde túrli lawazımlarda iskerlik kórsetken. 1993-jıldan 1995-jılǵa shekem akcionerlik-kommerciyalıq "Isbilermenbankı" Qaraqalpaqstan bóliminiń kadrlar boyınsha inspektorı, ekonomikalıq-analiz bólimi baslıǵı, 1995—1996-jıllarda Qaraqalpaqstan Respublikası Ministrler Keńesi Baslıǵınıń járdemshisi, 1996-jıldan 1999-jılǵa shekem Ózbekstan Respublikası Oraylıq Banki Qaraqalpaqstan boyınsha bas basqarması baslıǵınıń birinshi orınbasarı, 1999—2002-jıllarda Ózbekstan Respublikası akcionerlik-kommerciyalıq "Ǵállebankı"nıń Qaraqalpaqstan Respublikası aymaqlıq filialı basqarıwshısı, 2002-jıldan 2006-jılǵa shekem Qaraqalpaqstan Respublikası Finans ministri, 2006—2017-jıllarda Qaraqalpaqstan Respublikası Ministrler Keńesi Baslıǵı wáziypalarında iskerlik alıp barǵan.
2017-jıldan — Shomanay rayonı hákimi.

 Sıylıqları 
Baxadir Yangibaev Sadıq xizmetleri ushın medalı menen sıylıqlanǵan.

 Derekler